wannaphong/clean_thaiwikipedia huggingface dataset:
# รัชพงศ์ ทิวะธนเศรษฐ์
รัชพงศ์ ทิวะธนเศรษฐ์ (ชื่อเล่น : เซิน) เป็นช่างตัดผมชาวไทย สังกัดเอ็กแซ็กท์ 

  ประวัติ 
“รัชพงศ์ ทิวะธนเศรษฐ์” (ชื่อเล่น : เซิน) พื้นเพเดิมเป็นชาวกาญจนบุรี มีความสนใจในเรื่องการตัดผม โดยเริ่มต้นหลังจากที่เขาสำเร็จการศึกษาระดับมัธยมจากประเทศนิวซีแลนด์ เมื่อกลับมาประเทศไทยกับทรงผมรากไทรที่คุณพ่อของเจ้าตัวไม่ปลื้มเลยมีโอกาสได้เล็มผมเป็นครั้งแรก และเมื่อคุณพ่อเห็นในความสนใจเลยอนุญาตให้เขาไปเรียนเรื่องการตัดผมแบบจริงจังมากขึ้น เซินได้ไปเปิดร้านตัดผมที่เชียงใหม่เพราะครอบครัวของเขาชอบที่นั่นมาก

จนร้านที่เชียงใหม่ปิดตัวลง โมเดลลิ่งที่เชียงใหม่ถามความสมัครใจของเขาแล้วส่งต่อให้โมเดลลิ่งที่กรุงเทพจนได้มาแคสติ้งที่ช่องวัน และมีผลงานเรื่องแรกคือ จุดนัดฝัน ส่วนผลงานที่ทำให้เป็นที่รู้จักมากขึ้นคือ “ชาญชาย พัชรวนนท์ หรือ ชาย” จากละคร ชายไม่จริง หญิงแท้ 

ปัจจุบัน นอกจากงานในวงการบันเทิงแล้ว เซินเป็นช่างทำผมอยู่ที่ร้าน The Lounge Hair Salon

 ผลงาน 
 ละครโทรทัศน์ทั้งหมดออกอากาศทางช่องวัน 31,  จีเอ็มเอ็ม 25

| align="center"| 2558 || align="center"| จุดนัดฝัน || align="center"| เจษ 
|-
| align="center"| 2559 || align="center"| เราเกิดในรัชกาลที่ ๙ เดอะซีรีส์‬ ตอน ชีวิตเพื่อให้ || align="center"| หมอ 
|-
| rowspan="2" align="center"| 2560||  align="center"| แต่ปางก่อน || align="center"| ไกรสี
|-
| align="center"| ชายไม่จริง หญิงแท้ || align="center"| ชาญชาย พัชรวนนท์ (ชาย) 
|-
| align="center" rowspan="1"| 2561 || align="center"| ทานตะวันจันทร์วาด || align="center"| อิทธิฤทธิ์ โชคชัยกุล (ตัวร้าย) 
|-
| align="center" rowspan="1"| 2564 || align="center"| จิตสังหาร || align="center"| สนธยา (รับเชิญ) 
|-
| align="center" rowspan="2"| 2565 || align="center"|รักนี้เจ้านายจอง Boss & Me || align="center"|  บีม
|-
| align="center"| บอดี้การ์ดหมอลำ || align="center"| เชิงชาย อัศวไพศาลธรรม
|-
| align="center" rowspan="1"| 2566 || align="center"| รักนี้ต้องเจียระไน || align="center"| นักแข่งรถ (รับเชิญ) 
|-
|}

 ซิตคอม 

| 2559 ||  เป็นต่อ NEW SEASON||  ฝึกอาร์ตได..ใจต้องนิ่ง ||  ต้อง 
|-
| 2560 ||  มาวัดกันมั้ย || ชายไม่จริง หญิงไม่แท้|| แจ็ค 
|-
| rowspan = "2"  | 2561 || ชะนีหนีคาน|| ผัวชั่วคราว || โอม 
|-
|  เสือ ชะนี เก้ง Freshy เปิดตำนานแก๊ง 3 ทหารเสือ||  ||  นิน (รับเชิญ)
|-
| 2568 ||  สุภาพบุรุษสุดซอย 2025 || เฌอดีดกกหู ผู้สาวเมาเหล้า กะเทยเฒ่าปึกกะหลึ่น || คุณทีม (แฟนใหม่ของแพรว) (รับเชิญ)
|-
|}

 ซีรีส์ 
 ปี  เรื่อง  บทบาท  หมายเหตุ 2559  โสด Stories  ชัดเจน  เพื่อนสมัยมัธยมของแบงค์ (ฮั่น อิสริยะ) 2561  เมืองมายา Live ตอน เกมกลมายา  เจมส์  นักแสดงผู้ชนะในรายการ MONOPOLY
# ลาร์ส ซัลลิแวน
ไดแลน ไมลีย์ (Dylan Miley) นักมวยปล้ำอาชีพชาวอเมริกันภายใต้ชื่อ ลาร์ส ซัลลิแวน (Lars Sullivan)

 แชมป์และรางวัล 
Pro Wrestling Illustrated
Ranked No. 84 of the top 500 singles wrestlers in the PWI 500 in 2018
# เมธ รัตนประสิทธิ์
เมธ รัตนประสิทธิ์ หรือ หลวงวิลาสวันวิทผู้บริหารอดีต-ปัจจุบัน - กรมป่าไม้ อดีตสมาชิกสภาผู้แทนราษฎรจังหวัดเชียงใหม่ 1 สมัย อดีตหัวหน้าพรรคเสรีประชาธิปไตย และเป็นผู้อำนวยการคนแรกของโรงเรียนการป่าไม้ จังหวัดแพร่ จนได้รับการกล่าวถึงว่าเป็น "ผู้เริ่มงานโรงเรียนการป่าไม้"เดลินิวส์ (2512) “หลวงวิลาสวันวิท ผู้เริ่มงานโรงเรียนป่าไม้” ใน ส่วนหนึ่งของอัตชีวประวัตินายเมธ รัตนประสิทธิ์ เกี่ยวกับประวัติของกรมป่าไม้ .พระนคร : บริษัท ธีระพานิช จำกัด

 ประวัติ 
เมธ รัตนประสิทธิ์ เกิดเมื่อวันที่ 12 ตุลาคม พ.ศ. 2440 เป็นบุตรของนายนิล กับนางตุ่น รัตนประสิทธิ์ มีพี่น้อง 6 คน อาศัยอยู่บ้านพักแถวถนนวิชยานนท์ อำเภอเมืองเชียงใหม่ จังหวัดเชียงใหม่ เริ่มเข้าเรียนชั้นประถมที่โรงเรียนเชลยศักดิ์ จังหวัดเชียงใหม่ ต่อมาย้ายไปเข้าเรียนที่โรงเรียนยุพราชวิทยาลัย จนถึงชั้นมัธยมปีที่ 2 จึงย้ายไปเรียนต่อที่โรงเรียนอัสสัมชัญ กรุงเทพมหานคร เมื่อจบชั้นมัธยมแล้วจึงสอบชิงทุนไปศึกษาวิชาการป่าไม้ ที่ประเทศพม่า ใช้เวลา 3 ปี จึงกลับมารับราชการในสังกัดกรมป่าไม้

เมธ รัตนประสิทธิ์ สมรสกับนางบุญยวง รัตนประสิทธิ์ (สกุลเดิม วุฒิรัตน์) มีบุตร 5 คน

 การทำงาน 
เมธ รัตนประสิทธิ์ เข้ารับราชการในสังกัดกรมป่าไม้ ได้รับแต่งตั้งให้ดำรงตำแหน่งสำคัญ เช่น เจ้าพนักงานป่าไม้ภาคแพร่ และผู้อำนวยการโรงเรียนการป่าไม้คนแรก ในปี พ.ศ. 2478โรงเรียนป่าไม้ : ข่าวสดออนไลน์ประวัติโรงเรียนป่าไม้แพร่ เป็นหัวหน้ากองค้นคว้าและของป่า ในปี พ.ศ. 2485-2487รายนามผู้บริหารสำนักวิจัยและพัฒนาการป่าไม้ และตำแหน่งสุดท้ายก่อนจะลาออกจากราชการ ในปี พ.ศ. 2488 คือ หัวหน้ากองคุ้มครอง กรมป่าไม้

เมื่อลาออกจากราชการ เขาได้เข้าทำงานกับบริษัท วนการ จำกัด และร่วมงานกับสมาคมชาวเหนือในกรุงเทพมหานคร ซึ่งมีพิสุทธิ์ นิมมานเหมินท์ เป็นเหรัญญิก และเป็นผู้มีส่วนในการระดมทุนเพื่อสนับสนุนให้นายเมธ ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่สถาบันพระปกเกล้า. นักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551 จนเขาได้รับเลือกตั้งในการเลือกตั้ง พ.ศ. 2495

ในปี พ.ศ. 2498 เขาได้ร่วมกับนักการเมืองหลายคน จัดตั้งพรรคเสรีประชาธิปไตย โดยนายเมธ รัตนประสิทธิ์ รับตำแหน่งหัวหน้าพรรค และมีนายบุญคุ้ม จันทรศรีสุริยวงศ์ เป็นเลขาธิการพรรค ซึ่งพรรคดังกล่าวมีแนวนโยบายโน้มเอียงไปในทางสังคมนิยมเสรี

 ถึงแก่อนิจกรรม 
เมธ รัตนประสิทธิ์ เสียชีวิตในวันที่ 2 มกราคม พ.ศ. 2512 ด้วยโรคหัวใจล้มเหลว โดยมีพิธีพระราชทานเพลิงศพ ณ เมรุวัดธาตุทอง ในวันที่ 31 ตุลาคม พ.ศ. 2513

 อนุสาวรีย์ 
โรงเรียนการป่าไม้แพร่ ได้จัดสร้างอนุสาวรีย์หลวงวิลาสวันวิท ณ โรงเรียนการป่าไม้ จังหวัดแพร่ เมื่อปี พ.ศ. 2523

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง ส่งเครื่องราชอิสริยาภรณ์ไปพระราชทาน, เล่ม ๕๗ ตอนที่ ๐ ง หน้า ๒๑๔๑, ๗ ตุลาคม ๒๔๘๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๕๔ ตอนที่ ๐ ง หน้า ๑๖๘๒, ๑๒ พฤศจิกายน ๒๔๘๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๖๓ ตอนที่ ๘๐ ง หน้า ๑๙๕๖, ๑๐ ธันวาคม ๒๔๘๙
# ถนนมังกร
thumb|แผนที่เขตสัมพันธวงศ์และเขตป้อมปราบศัตรูพ่าย ถนนมังกรปรากฏในชื่อ Mangkon Road

ถนนมังกร  ถนนสายหนึ่งในพื้นที่กรุงเทพมหานคร เป็นถนนที่ตัดผ่านถนนสายอื่น ๆ ในลักษณะของซอย ถนนมังกรมีจุดเริ่มต้นจากถนนกรุงเกษม เลียบคลองผดุงกรุงเกษม บริเวณใกล้กับสถานีรถไฟหัวลำโพง ในพื้นที่แขวงป้อมปราบ เขตป้อมปราบศัตรูพ่าย จากนั้นตัดโค้งลงมาทางใต้ผ่านถนนมิตรพันธ์ บริเวณใกล้กับวงเวียน 22 กรกฎาคม จากนั้นตัดผ่านถนนยี่สิบสองกรกฎาคม เลียบข้างวัดพลับพลาชัย และตัดผ่านถนนไมตรีจิตต์ จากนั้นทอดผ่านถนนพลับพลาไชย และตัดผ่านถนนเจ้าคำรบ ผ่านวัดคณิกาผล ตัดผ่านถนนยมราชสุขุม ออกถนนเจริญกรุง และผ่านหน้าวัดกันมาตุยาราม ในพื้นที่แขวงสัมพันธวงศ์ เขตสัมพันธวงศ์ ในย่านเยาวราช จากนั้นตัดผ่านถนนเยาวราช ทอดตัดกับตรอกอิสรานุภาพและซอยผลิตผล ที่ย่านสำเพ็ง พื้นที่แขวงจักรวรรดิ เขตสัมพันธวงศ์ ไปสิ้นสุดที่ถนนทรงวาด

ถนนมังกร เป็นหนึ่งในถนนหกสายที่ถูกตัดขึ้นในสมัยรัชกาลที่ 6 หลังจากเหตุเพลิงไหม้ครั้งใหญ่ที่ตำบลตรอกเต้าหู้ เมื่อปี พ.ศ. 2464 เช่นเดียวกับ ถนนเสือป่า หรือถนนเจ้าคำรบ ซึ่งในเอกสารเรื่องตัดถนนในที่เพลิงไหม้ตรอกเต้าหู้ พบแนวถนนสายที่หกที่ตัดขึ้นโดยการถมคลองวัดพลับพลาไชย มีลักษณะเหมือนกับถนนมังกรในปัจจุบัน จึงสันนิษฐานว่าถนนมังกรช่วงตอนบนของถนนเจริญกรุง อาจจะตัดขึ้นบนพื้นที่ของคลองวัดพลับพลาไชยที่ถูกถม ส่วนถนนมังกรช่วงตอนล่างของถนนเจริญกรุง ยังไม่พบข้อมูลว่าตัดขึ้นในช่วงเวลาใด

ถนนมังกร โดยเฉพาะในช่วงที่ตัดผ่านถนนเยาวราชและย่านสำเพ็ง เป็นย่านการค้าที่คึกคักมาก มีสินค้านานาชนิดจำหน่าย และเป็นที่ตั้งของห้างทองตั้งโต๊ะกัง ห้างทองหรือร้านค้าทองแห่งแรกในประเทศไทย ซึ่งตัวอาคารมีสถาปัตยกรรมที่สวยงามในรูปแบบจีน-โปรตุเกส และชั้นบนสุดเป็นที่ตั้งของพิพิธภัณฑ์ทองคำ อีกทั้งในฝั่งตรงข้ามเป็นที่ตั้งของธนาคารกรุงเทพ สาขาสำเพ็ง ตัวอาคารมีสถาปัตยกรรมที่สวยงามเช่นเดียวกับห้างทองตั้งโต๊ะกัง ซึ่งอาคารทั้งสองได้รับรางวัลอาคารอนุรักษ์ศิลปสถาปัตยกรรมดีเด่น จากสมาคมสถาปนิกสยาม ในพระบรมราชูปถัมภ์ และเป็นโบราณสถานในกรุงเทพมหานคร
# การล้อมพระตำหนักซังโจ
การล้อมพระตำหนักซังโจ (โรมาจิ:Siege of Sanjō Palace) สงครามที่เป็นจุดเริ่มต้นของ กบฏปีเฮจิ ในช่วงต้นเดือนมกราคม ค.ศ. 1160 ภายหลังจากที่ ไทระ โนะ คิโยะโมะริ อัครมหาเสนาบดีผู้กุมอำนาจในราชสำนักออก จาริกแสวงบุญ ไปพร้อมกับครอบครัวทำให้ศัตรูของคิโยะโมะริและตระกูลไทระคือ ฟุจิวะระ โนะ โนะบุโยะริ และ มินะโมะโตะ โนะ โยะชิโตะโมะ ผู้นำตระกูลมินะโมะโตะเห็นโอกาสที่จะเปลี่ยนแปลงขั้วอำนาจทางการเมืองในราชสำนักจึงได้นำกำลังทหารจำนวน 500 คนบุกเข้าล้อมและโจมตีพระตำหนักซังโจในตอนกลางคืนและลักพาตัวอดีต จักรพรรดิโกะ-ชิระกะวะ จักรพรรดิองค์ที่ 77 พร้อมกับขังจักรพรรดิองค์ปัจจุบัน จักรพรรดินิโจ ที่สนับสนุนตระกูลไทระและ ฟุจิวะระ โนะ มิชิโนะริ หรือพระภิกษุชินเซ

การโจมตีในจุดต่อมาคือคฤหาสน์ของมิชิโนะริซึ่งเหล่ากบฏได้จุดไฟเผาและเข้าไปสังหารผู้คนภายในทั้งหมดรวมถึงมิชิโนะริซึ่งถูกจับในภายหลังและถูกตัดศีรษะโดยโนะบุโยะริได้บังคับให้จักรพรรดินิโจแต่งตั้งตนเองเป็นอัครมหาเสนาบดีซึ่งเป็นขั้นแรกของการมีอำนาจในราชสำนัก
# รีเมมเบอร์มี
"รีเมมเบอร์มี"  เป็นเพลงประกอบภาพยนตร์เรื่อง วันอลวน วิญญาณอลเวง ภาพยนตร์แอนิเมชันของพิกซาร์แอนิเมชันสตูดิโอส์ในปี พ.ศ. 2560 เพลงแต่งโดยโรเบิร์ต โลเปซ และ คริสเทน แอนเดอร์สัน-โลเปซ เพลงได้รับการขับร้องในภาพยนตร์โดย เบนจามิน แบร็ต, Gael García Bernal, Anthony Gonzalez, และ Ana Ofelia Murguía รวมถึง Miguel และ Natalia Lafourcade ที่ร้องเพลงเวอร์ชันเพลงป็อบในเครดิตท้ายภาพยนตร์   Carlos Rivera ได้บันทึกเพลงเวอร์ชันโคเวอร์ โดยใช้ชื่อว่า "Recuerdame" ในอัลบั้มซาวน์แทร็คภาษาสเปนของภาพยนตร์ เพลง "รีเมมเบอร์มี" ชนะเลิศรางวัลออสการ์ สาขาเพลงประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 90 ในปี พ.ศ. 2561

 บริบท 
เพลง "รีเมมเบอร์มี" ถูกใช้ในหลายบริบทตลอดภาพยนตร์ วันอลวน วิญญาณอลเวง เพลงเป็นที่รู้จักในฐานะเพลงยอดนิยมที่สุดของเออร์เนสโต เดอะ ลา ครูซ  (พากย์โดย เบนจามิน แบร็ต) ที่เขียนโดยเพื่อนนักดนตรี เฮกเตอร์ ริเวอร่า (พากย์โดย Gael García Bernal) เพลงถูกร้องครั้งแรกในภาพยนตร์โดยบรรเลงแบบ mariachi ในฐานะคำขอจากเออร์เนสโต้ถึงแฟนเพลงให้ยังคงจำเขาไว้ในใจแม้เขาจะต้องออกเดินทางไกล ต่อมาเพลงปรากฏในรูปแบบเพลงกล่อมซึ่งเฮกเตอร์ร้องให้กับลูกสาวคือโคโค่ เมื่อเขาจะออกเดินทางเพื่อเป็นนักดนตรี  จากนั้นเพลงได้นำมาร้องโดยมิเกล ริเวอรา (พากย์โดย Anthony Gonzalez) ให้กับโคโค่ผู้เป็นทวดเพื่อให้โคโค่ได้ระลึกถึงเฮกเตอร์ จากนั้นเพลงได้ปรากฏในรูปแบบเพลงป็อบในเครดิตท้ายภาพยนตร์ ร้องโดยนักร้อง Miguel และ Natalia Lafourcade.

 ประวัติ 

 การผลิต 

 ผลกระทบ 
เพลง "รีเมมเบอร์มี" ถูกนำมาประยุกต์ในหลายครอบครัวในการช่วยเหลือเด็กๆในการรับมือกับความตาย การสูญเสีย หรือความเปลี่ยนแปลง วิดีโอหนึ่งของเด็กชายอายุสี่ขวบที่ร้องเพลง "รีเมมเบอร์มี" เพื่อการระลึกถึงน้องสาวที่เสียชีวิต ได้กลายเป็นกระแสโด่งดัง

 รางวัล 
เพลง "รีเมมเบอร์มี" ได้รับการเสนอชื่อในหลายรางวัล เช่น รางวัลลูกโลกทองคำ สาขาเพลงประกอบภาพยนตร์ยอดเยี่ยม และรางวัลออสการ์ สาขาเพลงประกอบภาพยนตร์ยอดเยี่ยม โดยชนะเลิศในรายการหลัง นอกจากนี้ยังชนะเลิศในรางวัล Critics' Choice Movie Awards สาขาเพลงยอดเยี่ยม
# โจโจ้ โจ๋ซ่าส์ ล่าข้ามศตวรรษ
โจโจ้ โจ๋ซ่าส์ ล่าข้ามศตวรรษ  เป็นภาพยนตร์แนวต่อสู้ กำกับและเขียนบทโดย ทาคาชิ มิอิเกะ ดัดแปลงจากหนังสือการ์ตูนเรื่องโจโจ้ ล่าข้ามศตวรรษ ภาค 4 เพชรแท้ไม่มีวันสลาย ผลงานของฮิโรฮิโกะ อารากิ ภาพยนตร์นำแสดงโดย เคนโตะ ยามาซากิ, ริวโนะสุเกะ คามิกิ, นานะ โคมัตซึ, มาซากิ โอคาดะ, มักเก็นยู อาราตะ, ทาคายูกิ ยามาดะ และ ยูสุเกะ อิเซยะ เผยแพร่ในประเทศญี่ปุ่นโดยบริษัทโทโฮและวอร์เนอร์บราเธอส์ เข้าฉายในโรงภาพยนตร์ที่ประเทศญี่ปุ่นเมื่อวันที่ 4 สิงหาคม พ.ศ. 2560  

ในประเทศไทย ภาพยนตร์เป็นลิขสิทธิ์ของบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) เข้าฉายในโรงภาพยนตร์เมื่อวันที่ 5 ตุลาคม พ.ศ. 2560

นักแสดง
เคนโตะ ยามาซากิ รับบท ฮิงาชิคาตะ โจสุเกะ 
ริวโนะสุเกะ คามิกิ รับบท ฮิโรเสะ โคอิจิ
นานะ โคมัตซึ รับบท ยามางิชิ ยูคาโกะ
มาซากิ โอคาดะ รับบท นิจิมูระ เคโจ
มักเก็นยู อาราตะ รับบท นิจิมูระ โอคุยาสุ
ทาคายูกิ ยามาดะ รับบท คาตางิริ อันจูโร่
ยูสุเกะ อิเซยะ รับบท คูโจ โจทาโร่
อาริสะ มิซุกิ รับบท ฮิงาชิคาตะ โทโมโกะ
จุน คุนิมุระ รับบท ฮิงาชิคาตะ เรียวเฮ

การผลิต
# วอร์ ออฟ เดอะ เวิลด์ส อภิมหาสงครามล้างโลก
วอร์ ออฟ เดอะ เวิลด์ส อภิมหาสงครามล้างโลก  เป็นภาพยนตร์แอคชั่น-ไซไฟอเมริกัน สร้างขึ้นเมื่อปี ค.ศ. 2005 กำกับโดย สตีเว่น สปีลเบิร์ก และเขียนบทโดย Josh Friedman และ David Koepp เป็นภาพยนตร์ที่สร้างมาจากนิยายเรื่อง เดอะวอร์ออฟเดอะเวิลด์ส ในปี ค.ศ. 1898 ของ เอช. จี. เวลล์ส และร่วมกันผลิตและเผยแพร่โดย Paramount Pictures และ DreamWorks Pictures นำแสดงโดย ทอม ครูซ ร่วมกับ Dakota Fanning, Justin Chatwin, Miranda Otto และ Tim Robbins ในบทบาทสมทบ

เนื้อเรื่องย่อ
เรย์ เฟอร์เรียร์ คนงานท่าเรือที่ตกพุ่มม่ายและเป็นคุณพ่อที่ไม่สมบูรณ์แบบ ไม่นานหลังจากอดีตภรรยาของเขา และสามีใหม่ของเธอพา ร็อบบี้ ลูกชายวัยรุ่น และ เรเชล ลูกสาวตัวน้อยของเขา มาแวะเยี่ยม และอาศัยในช่วงสุดสัปดาห์ ก็เกิดเหตุการณ์แปลกประหลาดที่จะเปลี่ยนแปลงชีวิตพวกเขาไปตลอดกาล

เมื่อเครื่องจักรสงครามลักษณะเหมือนหอคอยสามขาโผล่มาจากใต้พื้นโลก และทำลายทุกสิ่งทุกอย่างบนโลก นั่นคือการบุกโจมตีโลกครั้งแรกของพวกมนุษย์ต่างดาว เรย์ ต้องพยายามตะเกียกตะกายเพื่อช่วยลูกๆเของเขา ให้พ้นจากความหายนะจากศัตรูที่ไร้ความปราณีเหล่านี้ แต่ไม่ว่าจะหนีไปทางใด ก็ไร้ซึ่งความปลอดภัยและที่พักพิง มีเพียงความมุ่งมั่นที่ยากจะทำลายได้ของเรย์เท่านั้น ที่จะปกป้องคนที่เขารักได้!!

นักแสดงนำ
 ทอม ครูซ รับบท เรย์ เฟอร์ริเออร์
 ดาโกต้า ฟันนิ่ง รับบท รัชเชลล์ เฟอร์ริเออร์
 จัสติน ชัทวิน รับบท ร็อบบี้ เฟอร์ริเออร์
 มิรันด้า ออตโต้ รับบท แมรี่ แอนน์ เฟอร์ริเออร์
 ทิม ร็อบบินส์ รับบท ฮาร์ลัน อ็อกกิลวี่
 ริค กอนซาลาซ รับบท วินเซนต์
 ยุล วาสเควซ รับบท จูลีโอ
 เลนนี่ เวนีโต้ รับบท แมนนี่ เดอะ แม็คคานิค
 ลิซา แอนน์ วอลต์เตอร์ รับบท เชอร์ริล
 แอน โรบินสัน รับบท คุณยาย
 ยีน บาร์รีย์ คุณตา
# ศฤงคาร พรหมสุภะ
ศฤงคาร พรหมสุภะ (, ชื่อเล่น: เหน่ง, เกิด 29 มีนาคม 2540) นักฟุตบอลอาชีพชาวไทยในตำแหน่งกองหลัง ปัจจุบันเล่นให้กับสุโขทัย ในไทยลีก และทีมชาติไทย

 ประวัติ 
ศฤงคาร พรหมสุภะ เกิดวันที่ 29 มีนาคม พ.ศ. 2540 ที่ จังหวัดศรีสะเกษ เริ่มเข้าเรียนชั้นประถมศึกษาที่โรงเรียนบ้านขนุน(วันธรรมศาสตร์ศรีสะเกษ 2515) ก่อนที่จะย้ายจากบ้านกิดพร้อมครอบครัวเข้าไปเรียนที่โรงเรียนปลวกแดงพิทยาคม จังหวัดระยอง ในระดับชั้นมัธยมศึกษา 

ศฤงคารเริ่มเล่นฟุตบอลกับเพื่อนในชุมชนตั้งแต่เด็ก โดยเล่นเพื่อความสนุกสนานกับพี่ชายและเพื่อน ๆ จนทำให้เขาเริ่มฝึกซ้อมอย่างจริงจังขณะเรียนอยู่ชั้น ป.4 ที่โรงเรียนบ้านขนุน(วันธรรมศาสตร์ศรีสะเกษ 2515) โดยศฤงคารได้ติดทีมฟุตบอลโรงเรียนตามพี่ชายของตนทั้งสองคนก่อนหน้านี้ 

เส้นทางฟุตบอลอาชีพของเขานั้นเริ่มต้นขึ้นย้ายที่เรียนชั้น ม.2 ที่โรงเรียนปลวกแดงวิทยาคม หลังจากเขาและครอบครัวต้องย้ายมาเริ่มต้นชีวิตที่จังหวัดระยองเพราะประสบปัญหาทางด้านการเงิน ศฤงคาร ได้เป็นผู้เล่นของโรงเรียนแข่งขันรายการต่างๆ เช่น เอสซีจี เคมิคอลส์ ลีกเยาวชน 15 ปี, ปตท.คัพ และ กีฬานักเรียนนักศึกษา ซึ่งผลงานเข้าตาสต๊าฟของสโมสรระยอง เอฟซี จึงได้ชักชวนให้ศฤงคารคัดตัวผู้เล่นชุดโค้กคัพ 2015 แม้ว่าเจ้าตัวจะไม่มีแม้กระทั่งรองเท้าสตั๊ดของตัวเองใส่ก็ตาม แต่ด้วยคุณภาพของศฤงคารทำให้เขาได้เป็นหนึ่งในสมาชิกเยาวชนระยอง เอฟซี

ในการดึงตัวมาเล่นชุดกับเยาวชนโค้กคัพ 2015 แม้ว่าผลงานรายการโค้กคัพของทีมระยองเอฟซีจะแพ้ 3 เกมรวด แต่ฝีเท้าของ ศฤงคาร ก็ทำให้ทีมระยอง เอฟซีตัดสินใจเซ็นสัญญาเขาในที่สุด การเซ็นสัญญาร่วมทีมระยอง เอฟซีทำให้ศฤงคารต้องกลายเป็นนักฟุตบอลอาชีพเต็มตัว ภายใต้การฝึกสอนของ ชูศักดิ์ ศรีภูมิ เขาได้ลงเล่นใน ดิวิชั่น 1 ให้กับทีม โดยเกมประเดิมสนามในลีกอาชีพของศฤงคาร คือเกมกับราชบุรี มิตรผล เอฟซี ในรายการโตโยต้า ลีกคัพ 2015

 ทีมชาติไทย 
พ.ศ. 2558 ที่ ทีมชาติไทยชุดอายุไม่เกิน 19 ปี มีการเปิดคัดตัวผู้เล่นสำหรับการแข่งขันศึกชิงแชมป์อาเซียน 2015 ชูศักดิ์ ศรีภูมิ แนะนำให้เขาไปทดสอบการคัดตัวดังกล่าวและก็ได้รับการคัดเลือกเป็นหนึ่งในผู้เล่นของทีมชาติไทย ชุดอายุไม่เกิน 19 ปี

ในนามทีมชาติ ศฤงคารได้ติดทีมชาติไทยครั้งแรกในชุดเยาวชนอายุไม่เกิน 19 ปี ภายใต้การฝึกสอน อนุรักษ์ ศรีเกิด เขาเป็นตัวหลักในการคว้าแชมป์ฟุตบอล 2015 AFF U-19 Youth Championship ที่ประเทศลาว โดนเกมประเดิมสนามของศฤงคาร คือเกมเปิดสนามนัดแรกเจอกับเจ้าภาพ ทีมชาติลาว ด้วยชัยชนะ 2-1และคว้าชัยชนะต่อเนื่องจนคว้าแชมป์รายการดังกล่าว หลังจากนั้น ศฤงคาร ได้ถูกเรียกติดทีมชาติไทยชุดเยาวชนมาตลอด

ต่อมาในปี พ.ศ. 2560 ศฤงคารเข้าสู่ ทีมชาติไทยรุ่นอายุไม่เกิน 23 ปี โดยเป็นกำลังสำคัญในการคว้าเหรียญทองซีเกมส์สมัยที่ 16 เขาลงเล่นครบทั้ง 7 เกม และชุด M-150 Cup 2017 ที่เมืองบุรีรัมย์ ประเทศไทย หลังจากมีผลงานที่ดีกับระยองเอฟซี และเขาได้ทำประตูแรกในนามทีมชาติ ในเกมที่ไทย เอาชนะ ญี่ปุ่น U-23 ไปได้ 2-1

ในวันที่ 28 กันยายน พ.ศ. 2562 ศฤงคารมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

  อ้างอิง
# ประธานชั่วคราววุฒิสภาสหรัฐ
ประธานชั่วคราวแห่งวุฒิสภาสหรัฐ  หรือ ประธานวุฒิสภาชั่วคราว  เป็นผู้ทรงอำนาจเป็นลำดับที่ 2 ของวุฒิสภาสหรัฐ มาตรา 1 วรรค 3 ของรัฐธรรมนูญสหรัฐได้บัญญัติไว้ว่า รองประธานาธิบดีสหรัฐ ซึ่งแม้ว่าจะไม่ใช่สมาชิกวุฒิสภา แต่ในฐานะประธานวุฒิสภาต้องมอบอำนาจให้วุฒิสภาเลือกประธานชั่วคราวเพื่อปฏิบัติหน้าที่แทนในกรณีที่รองประธานาธิบดีไม่ได้เข้ามาทำหน้าที่ บทบาทของประธานชั่วคราวแห่งวุฒิสภาสหรัฐนั้น แตกต่างจากรองประธานาธิบดีที่ปฏิบัติหน้าที่ประธานวุฒิสภา คือ ได้รับการลงคะแนนเสียงจากวุฒิสมาชิกส่วนมาก ทั้งยังสามารถอภิปรายหรือลงคะแนนเสียงได้ในทุก ๆ ญัตติ 

ถึงกระนั้นประธานวุฒิสภาชั่วคราวยังมีเอกสิทธิ์และอำนาจพอสมควร โดยเมื่อรองประธานาธิบดีสหรัฐไม่เข้าปฏิบัติหน้าที่ ประธานวุฒิสภาชั่วคราวถือเป็นผู้มีอำนาจเต็มในการประชุม ในทางปฏิบัติ รองประธานาธิบดีหรือประธานวุฒิสภาชั่วคราวมักจะไม่เป็นประธานในการประชุมเสมอไป แต่อาจหมุนเวียนให้วุฒิสมาชิกระดับอาวุโสของพรรคเสียงข้างมากได้เข้ามาทำหน้าที่บ้าง เพื่อสร้างประสบการณ์ในการปฏิบัติงาน

ตั้งแต่ ค.ศ. 1890 วุฒิสมาชิกระดับอาวุโสของพรรคเสียงข้างมากในวุฒิสภาสหรัฐ มักถูกรับเลือกให้เป็นประธานชั่วคราววุฒิสภาสหรัฐจนกระทั่งหมดวาระและมีการเลือกตั้งใหม่ โดยปฏิบัติสืบต่อกันมาอย่างต่อเนื่อง จนกระทั่ง ค.ศ. 1949 ตั้งแต่การตรารัฐบัญญัติลำดับการสืบทอดในการดำรงประธานาธิบดี ค.ศ. 1947 ประธานชั่วคราววุฒิสภา มีศักดิ์ในลำดับที่ 3 ของการสืบทอดตำแหน่ง คือ หลังจากรองประธานาธิบดีและประธานสภาผู้แทนราษฎร และก่อนหน้ารัฐมนตรีว่าการกระทรวงการต่างประเทศสหรัฐ ซึ่งจะเป็นไปโดยอัตโนมัติเฉพาะการดำรงตำแหน่งประธานาธิบดีเท่านั้น ส่วนตำแหน่งรองประธานาธิบดีจะว่างเว้นไว้ จนกระทั่งมีการแต่งตั้งใหม่ตามรัฐธรรมนูญสหรัฐมาตรา 25
# รอมแพง
จันทร์ยวีร์ สมปรีดา (เกิด 8 มิถุนายน พ.ศ. 2520) ชื่อเล่น อุ้ย หรือที่รู้จักกันในนามปากกา รอมแพง เป็นนักประพันธ์ชาวไทย ผลงานมีชื่อเสียง คือ บุพเพสันนิวาส (พ.ศ. 2553)

 ประวัติ 
จันทร์ยวีร์ สมปรีดา เกิดเมื่อวันที่ 
8 มิถุนายน พ.ศ. 2520 ที่อำเภอสิชล จังหวัดนครศรีธรรมราช โดยจบการศึกษาระดับประถมศึกษาจากโรงเรียนวัดประทุมทายการาม ระดับมัธยมศึกษาจากโรงเรียนกัลยาณีศรีธรรมราช และระดับปริญญาตรี สาขาวิชาประวัติศาสตร์ศิลปะเปิดใจออเจ้า “รอมแพง” ผู้แต่งนิยายบุพเพฯ ต้นฉบับละครฮิตทั้งพระนคร คณะโบราณคดี มหาวิทยาลัยศิลปากร

โดยเธอได้เขียนนิยายสายลับลิปกลอส เป็นเรื่องแรกและมีผลงานมาแล้วมากกว่า 20 เรื่อง งานเขียนด้วยกันอย่าง ดาวเกี้ยวเดือน, บุพเพสันนิวาส, มิติรักข้ามดวงดาว, คีตโลกา, เรือนพะยอม และส่วนใหญ่ก็จะเป็นนวนิยายแนวรักโรแมนติก งานของเธอมีเอกลักษณ์ทั้งสำนวนภาษา และบทพรรณาโวหารที่บรรยายสถาปัตยกรรมและศิลปกรรมในสมัยนั้นรอมแพง เผยที่มาความปัง บุพเพสันนิวาส หาข้อมูลนาน 3 ปี ละครดีไม่ใช่เพราะโชค บุคลิกตัวละคร โดยเฉพาะนางเอกให้มีบุคลิกที่สดใสร่าเริง มีความเป็นตัวของตัวเองสูงคุยกับ “รอมแพง” และความรักใน “บุพเพสันนิวาส” ประชาชาติธุรกิจ ชื่อนามปากกา ใช้ตามชื่อตัวละคร รอมแพง ในเรื่อง เวียงกุมกาม ของทมยันตี แปลว่า "ผู้เป็นที่รัก" หรือ "หญิงผู้เป็นที่รัก"

เธอเริ่มเขียนหนังสือประมาณปี พ.ศ. 2549 โดยเล่าว่าได้แรงบันดาลใจจากเกมมังกรหยก และเริ่มเขียนลงพันทิปก่อน จนได้รวมเล่มในปีถัดมา ขณะนั้นเธอประกอบอาชีพอื่นอยู่ จึงลาออกมาทำงานเขียนเป็นงานประจำ“รอมแพง” เธอคือใคร? ใยคนอยากรู้จักกันทั้งเมือง

ในปี พ.ศ. 2553 ตีพิมพ์นวนิยายแนวรักตลกอิงประวัติศาสตร์เรื่อง บุพเพสันนิวาส เธอใช้เวลาในการหาข้อมูล 3 ปี จนมาเขียนต้นฉบับเสร็จในเดือนเดียว ซึ่งต่อมาได้มาทำเป็นละครโทรทัศน์ในปี พ.ศ. 2561 โดยก่อนละครจะออกอากาศ ก็ตีพิมพ์ซ้ำครั้งที่ 27'รอมแพง' ขนลุก! 'บุพเพสันนิวาส' ดังสะเทือนทั่วพระนคร ผลงานของรอมแพงที่เคยนำมาสร้างเป็นละครโทรทัศน์อื่น ๆ เช่น ดาวเกี้ยวเดือน, คีตโลกา, เรือนพะยอม, พรายพยากรณ์, บุพเพสันนิวาส ฯลฯสนพ.ยิ้มรับเรตติ้ง “แม่หญิงการะเกด” ทำหนังสือ “บุพเพสันนิวาส” ขาดตลาด แต่#ของมันต้องมี สั่งพิมพ์เพิ่ม 11 ครั้งบัดเดี๋ยวนี้!!

ผลงาน
 สายลับลิปกลอส (สร้างเป็นละครโทรทัศน์ 2565 ช่อง3)
 ปักษานาคา (ชุด หิมพานต์)
 ลูกทุ่งโมดิฟายด์
 พรายพรหม
 มิติรักข้ามดวงดาว (ชุด หิมพานต์)
 พรายพยากรณ์ (สร้างเป็นละครโทรทัศน์ 2557 ช่อง7) 
 พรายเนตรทิพย์
 ยมธิดา (ชุด หิมพานต์)
 ป่วนรักสลับร่าง
 เรือนพะยอม (สร้างเป็นละครโทรทัศน์ 2560 ช่อง7) 
 ดาวเกี้ยวเดือน (สร้างเป็นละครโทรทัศน์ 2556 ช่อง3)
 บุพเพสันนิวาส  (สร้างเป็นละครโทรทัศน์ 2561 ช่อง3)
 ดาวเคียงเดือน (ละครโทรทัศน์) (สร้างเป็นละครโทรทัศน์ 2557 ช่อง3)
 สายลับไวท์โรส
 สายลับอายแชโดว์
 โภคีธรา (ชุด หิมพานต์)
 คีตโลกา (สร้างเป็นละครโทรทัศน์ 2557 ช่อง7)
 มินตรา
 ตำรารักยอดพธู
 มณีรัตนะ
 ตำรารักยอดดวงใจ
 พรหมลิขิต (สร้างเป็นละครโทรทัศน์ 2566 ช่อง3) ภาคต่อของ บุพเพสันนิวาส
 ตำนานดวงดาว
 ภพชาติ ภาคต่อ พรหมลิขิต
# สโมสรฟุตบอลวิกโตริยาเปิลแซ็ญ
สโมสรฟุตบอลวิกโตริยาเปิลแซ็ญ  เป็นสโมสรฟุตบอลอาชีพเช็ก ตั้งอยู่ที่เมืองเปิลแซ็ญ ปัจจุบันลงเล่นในเช็กเฟิสต์ลีก ซึ่งเป็นลีกฟุตบอลสูงสุดของประเทศเช็กเกีย

หลังจากคว้ารองชนะเลิศ เชโกสโลวักคัพ ในฤดูกาล 1970–71 ทำให้คว้าสิทธิ์ไปแข่งขันยูฟ่าคัพวินเนอร์สคัพในฤดูกาลถัดไป เนื่องจากแชมป์เชโกสโลวักคัพอย่างสปาร์ตักตรานาวานั้น ได้แชมป์ลีกด้วย จึงได้ไปแข่งขันยูโรเปียนคัพ ทำให้สิทธิ์การเข้าร่วมแข่งขันวินเนอร์สคัพ มาตกที่รองแชมป์ฟุตบอลถ้วยอย่างวิกโตริยาเปิลแซ็ญแทน ในปี ค.ศ. 2010 พวกเขาได้สิทธิ์ไปแข่งขันยูฟ่ายูโรปาลีก หลังจากคว้าแชมป์เช็กคัพ ฤดูกาล 2009–10

สโมสรคว้าแชมป์ลีกของเช็กเป็นครั้งแรกในปี ค.ศ. 2011 และได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2011–12 รอบแบ่งกลุ่ม และได้ชัยชนะในนัดแรกของการแข่งขันแชมเปียนส์ลีกของสโมสร สโมสรเก็บได้ 5 คะแนน จบอันดับที่ 3 ของกลุ่ม จึงสลับไปแข่งขันรอบ 32 ทีมสุดท้ายของยูโรปาลีกฤดูกาลเดียวกัน ต่อมาในฤดูกาล 2012–13 พวกเขาคว้าแชมป์ลีกสมัยที่สอง

ในปี ค.ศ. 2013–14 สโมสรเข้าร่วมแข่งขันยูฟ่าแชมเปียนส์ลีก รอบแบ่งกลุ่ม และจบอันดับที่ 3 จึงย้ายไปแข่งขันยูโรปาลีก และไปไกลถึงรอบ 16 ทีมสุดท้าย ก่อนจะแพ้ตกรอบโดยลียง ต่อมาใน ค.ศ. 2022 สโมสรได้เข้าร่วมแข่งขันยูฟ่าแชมเปียนส์ลีก รอบแบ่งกลุ่มอีกครั้ง โดยพวกเขาถูกจับสลากอยู่ในกลุ่มเดียวกับไบเอิร์นมิวนิก, บาร์เซโลนา และอินเตอร์มิลาน

 เกียรติประวัติ 
 ในประเทศ 
เช็กเฟิสต์ลีก:
 ชนะเลิศ (4) : 2010–11, 2012–13, 2014–15, 2015–16
 รองชนะเลิศ: 2013–14, 2016–17

เช็กคัพ:
 ชนะเลิศ (1) : 2009–10
 รองชนะเลิศ: 2013–14

เช็กซูเปอร์คัพ:
 ชนะเลิศ (2) : 2011, 2015
 รองชนะเลิศ: 2010, 2013, 2014

เช็กเนชันแนลฟุตบอลลีก:
 ชนะเลิศ (1) : 2002–03
# อัตเลติโกเดมาดริดในฤดูกาล 2017–18
ฤดูกาล 2017–18 เป็นฤดูกาลที่ 87 ของ อัตเลติโกเดมาดริด และเป็นฤดูกาลที่ 81 ของสโมสรใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์, ยูฟ่าแชมเปียนส์ลีก และ ยูฟ่ายูโรปาลีก.

ผู้เล่น

การซื้อขายนักเตะ

ย้ายเข้า

1ได้ลงทะเบียนและมีชื่อที่จะลงเล่นหลังวันที่ 1 มกราคม, ค.ศ. 2018.

ย้ายออก

1สิทธิ์ในการขาย 50%, ผู้เล่นที่เซ็นสัญญาถึง 5 ปี.

การแข่งขัน

โดยรวม

ลาลิกา

ตารางคะแนน

ผลงานโดยรวม

ผลงานในแต่ละนัด

แมตช์

โกปาเดลเรย์

รอบ 32 ทีมสุดท้าย

รอบ 16 ทีมสุดท้าย

รอบก่อนรองชนะเลิศ

ยูฟ่าแชมเปียนส์ลีก

รอบแบ่งกลุ่ม

ยูฟ่ายูโรปาลีก

รอบแพ้คัดออก

รอบ 32 ทีมสุดท้าย

รอบ 16 ทีมสุดท้าย

รอบ 8 ทีมสุดท้าย

รอบรองชนะเลิศ

รอบชิงชนะเลิศ

สถิติ
สถิติการลงสนาม

ผู้เล่นทั้งหมดลาลิกาโกปาเดลเรย์แชมเปียนส์ลีกยูโรปาลีก1GK ม. โมยา70000000006000000000100002DF โกดิน4321602820603010040000800003DF ฟีลีปี ลูอีช2711501911400000060010200005MF ทอมัส40105702853602110051110530006MF โกเก4926403324303000040000902107FW กรีแยซมาน 454298130219712120060210716008MF ซาอุล52461403512903202060100813309FW ตอร์เรส1530105072052042310230102521010MF การ์รัสโก14144408933032110320000100011FW กอร์เรอา3818971271084122010240007212012MF เฟร์นันเดซ640101401040000100000000013GK ออบลัก49002037001000000600006001014MF กาบี3812110025908030010410006211015DF ซาวิช34309126106030000300212201016DF เวอร์ซัลจ์โก245011119208021000100002203117FW บีเอ็ตโต730104201020000110000000018FW โกสตา20377113236121200-----5021019DF ลูกัส 404010124308160000300107101020DF ควนฟรัน27303015203030000300006100021FW กาแมโร18181100111470021100211003220022MF ไกตัน490001500020000130000100023MF บีโตโล13103118611121100000003310024DF คีเมเนซ31727017616040110310007000025GK เวร์เนอร์300001000000000000002000027MF บาเร1100000000010000000000000029DF แซร์ฌี1300000000020000000001000033MF อ. โมยา1010000000001000000000000046DF มอนโตโร10100000000010000000000000เข้าประตูตัวเอง––1––––1––––0––––1––––0––ทั้งหมด ––961247––58955––1370––571––20151

1ผู้เล่นที่มาจากทีมสำรอง - อัตเลติโกเดมาดริด เบ.

ผู้ทำประตู

ผู้เล่นลาลิกาโกปาเดลเรย์แชมเปียนส์ลีกยูโรปาลีกทั้งหมด 17FW อ็องตวน กรีแยซมาน1922629221FW เกแว็ง กาแมโร71121139FW เฟร์นันโด ตอร์เรส530210411FW อังเคล กอร์เรอา80019518FW เดียโก โกสตา3202766MF โกเก400268MF ซาอุล ญีเกซ2013685MF ทอมัส พาร์ทีย์31105910MF ยานิก เฟร์เรย์รา การ์รัสโก310041023FW บีโตโล110131124DF โคเซ คีเมเนซ11002122DF เดียโก โกดิน010013DF ฟีลีปี ลูอีช1000114MF กาบี00011เข้าประตูตัวเอง10001ทั้งหมด581352096

คลีนชีตส์

ผู้เล่นจำนวนนัดที่ลงเล่นคลีนชีต %ลาลิกา (%)ถ้วย (%)แชมเปียนส์ลีก (%)ยูโรปาลีก (%)ทั้งหมด 113GK ยัน ออบลัก4957%22 (60%) 0 (0%) 2 (40%) 4 (66%) 2821GK มีเกล อังเคล โมยา743%0 (0%) 3 (50%) 0 (0%) 0 (0%) 3325GK อาเซล เวร์เนอร์366%1 (100%) 0 (0%) 0 (0%) 1 (50%) 2ทั้งหมด5956%23 (61%)3 (50%)2 (40%)5 (55%) 33
# กฎการเหนี่ยวนำของฟาราเดย์
กฎการเหนี่ยวนำของฟาราเดย์  เป็นกฎพื้นฐานของแม่เหล็กไฟฟ้าซึ่งทำนายว่าสนามแม่เหล็กจะมีอันตรกิริยากับวงจรไฟฟ้าเพื่อผลิตแรงเคลื่อนไฟฟ้า เป็นปรากฏการณ์ที่เรียก การเหนี่ยวนำแม่เหล็กไฟฟ้า เป็นหลักการทำงานพื้นฐานของหม้อแปลงไฟฟ้า ตัวเหนี่ยวนำ และมอเตอร์ไฟฟ้า เครื่องกำเนิดไฟฟ้าและโซลินอยด์หลายชนิด

สมการแม็กซ์เวลล์–ฟาราเดย์เป็นสามัญการของกฎของฟาราเดย์ และเป็นหนึ่งในสมการของแมกซ์เวลล์
# ลูวิส คุก
ลูวิส จอห์น คุก (เกิดวันที่ 3 กุมภาพันธ์ ค.ศ. 1997) เป็นนักฟุตบอลชาวอังกฤษ ปัจจุบันเล่นให้แก่บอร์นมัท และทีมชาติอังกฤษ ในตำแหน่งกองกลาง
# บางโพ
บางโพ อาจหมายถึง
 แยกบางโพ
 วัดบางโพโอมาวาส
 โรงพยาบาลบางโพ
 สถานีบางโพ ในเส้นทางรถไฟฟ้ามหานคร สายเฉลิมรัชมงคล